“โนวา ออร์แกนิค” มอบทุนวิจัยปริญญาเอก “กรมควบคุมโรค” 3 ปี มูลค่า 1.5 ลบ.
“โนวา ออร์แกนิค” มอบเงิน 1.5 ลบ. ร่วมสนับสนุนทุนวิจัยปริญญาเอก จำนวน 10 ทุน ทุนละ 3 ปี ปีละ 50,000 บาท ให้กรมควบคุมโรค เพื่อร่วมเป็นส่วนหนึ่งในการพัฒนา ผลิตนักวิจัยและผลงานวิจัย นวัตกรรม ด้านการป้องกันโรคและภัยสุขภาพ
27 ต.ค. 2564

นางยุพิน จันทร์จุฑามาศ ประธานเจ้าหน้าที่สายงานบัญชีและการเงิน บริษัท โนวา ออร์แกนิค จำกัด (มหาชน)  หรือ NV ร่วมสนับสนุนทุนวิจัยปริญญาเอก ให้กับกรมควบคุมโรค กระทรวงสาธารณะสุข ภายใต้โครงการปริญญาเอกกาญจนาภิเษก (คปก.) มอบเงินจำนวน 10 ทุน ทุนละ 3 ปี ปีละ 50,000 บาท รวมทั้งสิ้น 1,500,000 บาท เพื่อร่วมเป็นส่วนหนึ่งในการพัฒนา ผลิตนักวิจัยและผลงานวิจัย นวัตกรรม ด้านการป้องกันโรคและภัยสุขภาพ ให้กับข้าราชการสังกัดกรมควบคุมโรค ศึกษาต่อในระดับปริญญาเอกในสถาบันการศึกษาชั้นนำในประเทศ นำไปสู่การสร้างความเข้มแข็งด้านการป้องกัน ควบคุมโรคให้ประชาชนอย่างได้มาตรฐานสากล โดยมี นพ.โอภาส การย์กวินพงศ์ อธิบดีกรมควบคุมโรค พร้อมด้วย นพ.อำนวย กาจีนะ ประธานกรรมการมูลนิธิส่งเสริมการศึกษาวิจัยการควบคุมโรค เป็นผู้รับมอบ ณ กรมควบคุมโรค กระทรวงสาธารณสุข เมื่อเร็วๆ นี้
 
 